b'\n_START_ARTICLE_\nLog, Budanje\n_START_PARAGRAPH_\nLog (tudi Log pri Vipavi) je zaselek vasi Budanje blizu Vipave v Ob\xc4\x8dini Ajdov\xc5\xa1\xc4\x8dina.\n_START_SECTION_\nCerkev Marije Tola\xc5\xbenice\n_START_PARAGRAPH_\nMogo\xc4\x8dna podru\xc5\xbeni\xc4\x8dna cerkev Marije Tola\xc5\xbenice, ki obvladuje celotno zgornjo Vipavsko dolino, stoji ob eni nekdaj (pred izgradnjo avtoceste) naprometnej\xc5\xa1ih cest v Sloveniji. Po legendi je bilo tu sveti\xc5\xa1\xc4\x8de \xc5\xbee v antiki. Prva cerkev pa je bila dokumentirana 1320, od te sta se ohranila dva gotska sklepnika. Sedanja triladijska cerkev je bila postavljena v letih med 1619 do 1622, ko je Log postal pomemben romarski kraj. V letih 1826 do 1831 so stranski ladji prezidali v kapele in v letih 1867 do 1874 \xc5\xa1e pevski kor._NEWLINE_Neoklasicisti\xc4\x8dni veliki oltar iz belega marmorja so postavili leta 1802 in vanj 1861 postavili sliko Mihaela Stroja Marija z Jezusom, ki je nadomestila Tomin\xc4\x8devo sliko iz leta 1820._NEWLINE_Poleg cerkve stoji tudi spomenik mad\xc5\xbearskemu vojaku.'